17.3.2012 Jurnalul Oficial al Uniunii Europene L 78/13 REGULAMENTUL DE PUNERE ÎN APLICARE (UE) NR. 233/2012 AL COMISIEI din 16 martie 2012 de punere în aplicare a Regulamentului (CE) nr. 999/2001 al Parlamentului European și al Consiliului în ceea ce priveşte aprobarea programului național modificat de combatere a scrapiei din Danemarca (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 999/2001 al Parla- mentului European şi al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spon- giformă (!), în special anexa VIII capitolul A secţiunea 1 litera (b) punctul (iii), întrucât: (1) Regulamentul (CE) nr. 999/2001 stabileşte norme pentru prevenirea, controlul şi eradicarea encefalopatiilor spon- giforme transmisibile (EST) la animale. Regulamentul prevede aprobarea programelor naționale de combatere a scrapiei ale statelor membre dacă aceste programe respectă anumite criterii stabilite în regulamentul respectiv. (2) Regulamentul (CE) nr. 546/2006 al Comisiei din 31 martie 2006 de punere în aplicare a Regulamentului (CE) nr. 999/2001 al Parlamentului European și al Consiliului în ceea ce priveşte programele naţionale de combatere a scrapiei și garanțiile suplimentare, de derogare de la anumite cerințe ale Deciziei 2003/100/CE şi de abrogare a Regulamentului (CE) nr. 1874/2003 () a aprobat, printre altele, programul național de combatere a scrapiei din Danemarca şi a prevăzut garanții supli- mentare privind exploatațiile și restricțiile oficiale de deplasare aplicabile ovinelor şi caprinelor în anumite condiții. (3) La 25 noiembrie 2011, Danemarca a transmis spre aprobare Comisiei un program național modificat de combatere a scrapiei, care respectă criteriile stabilite în Regulamentul (CE) nr. 999/2001. Începând din 2003, în Danemarca au fost testate pentru depistarea scrapiei toate ovinele şi caprinele în vârstă de peste 18 luni găsite moarte și nu s-a depistat niciun caz de scrapie clasică. Obiectivul modificării programului naţional de combatere a scrapiei din Danemarca este, prin urmare, reducerea numărului de teste efectuate anual, de la actuala testare extinsă a tuturor ovinelor şi caprinelor în vârstă de peste 18 luni găsite moarte la minimul necesar în conformitate cu Regulamentul (CE) nr. 999/2001. (4)  Având în vedere actuala situație epidemiologică favo- rabilă din Danemarca, programul național modificat de combatere a scrapiei din statul membru respectiv ar trebui să fie aprobat. (5)  Programul național modificat de combatere a scrapiei nu va avea niciun impact asupra comerţului, deoarece garanțiile suplimentare și restricțiile oficiale de deplasare prevăzute în Regulamentul (CE) nr. 546/2006 rămân neschimbate. Prin urmare, prezentul regulament ar trebui să se aplice fără întârziere. (6)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Se aprobă programul naţional modificat de combatere a scrapiei prezentat Comisiei de Danemarca la 25 noiembrie 2011. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 martie 2012. () JO L 147, 31.5.2001, p. 1. () JO L 94, 1.4.2006, p. 28. Pentru Comisie Președintele JosE Manuel BARROSO